text: 6314 румънци не успяха да подобрят рекорда по сиртаки - Труд
  Неделя 27.09.20 / 20:02
  Неделя / 27.09.2020 / 20:02
  6314 румънци не успяха да подобрят рекорда по сиртаки
  Над 6000 души се опитаха да поставят нов рекорд по танцуване на сиртаки. Събитието се състоя на плажа в румънския град Констанца, но така и не се стигна до нов връх в изпълнението на един от символите на Гърция, предаде БНТ. Въпреки това, участниците показаха завиден ентусиазъм.
  Заради дъжда в Канстанца, участниците в изпълнението на сиртаки отложиха събитието с няколко часа. На плажа се събраха впечатляващите 6314 души. Те дойдоха от всички краища на Румъния с една цел- да подобрят резултата на гръцките танцьори от град Волос през 2012 година.
  Въпреки, че бяха със 700 повече от предишния рекорд, опитът не беше официално регистриран. Заради настъпилия мрак, представителите на книгата на рекордите не можаха да преброят хората.
  "Съжалявам, но не мога да контролирам опита за рекорд, защото е твърде тъмно и светлината не е достатъчна. Така, че това не може да бъде официален опит за рекорд", заяви представителка на Книгата на рекордите на Гинес.